Държавен вестник, бр. 33, 2013 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  33
методика за определяне на цени за достъп и 
пренос по газопреносни мрежи. В тези случаи 
редът и условията за определяне и изменение 
на цените се определят в одобрената методика.
ДОПЪЛНИТЕЛНА РАЗПОРЕДБА
§ 1. По смисъла на наредбата: 
1. „Базисна година“ е предходната календар­
на година или 12-месечен период, предхождащ 
внасянето на предложението, за която енер­
гийното предприятие предоставя информация 
за лицензираната услуга, използвана като 
основа за определяне на цени. 
2. „Запаси природен газ“ са количествата 
природен газ, нагнетени от операторите на 
съоръжения за съхранение на природен газ, 
които могат да се извлекат с търговска цел 
и/или при необходимост.
3. „Коефициент за подобряване на ефек­
тивността“ е целева величина, изразяваща 
относителното намаляване на разходите на 
енергийните предприятия за осъществяване 
на съответната лицензионна дейност.
4. „Кубичен метър природен газ“ е количе­
ството природен газ, заемащ обем в размер 
един кубичен метър при температура 20 °C 
и налягане 101 325 Pa.
5. „Капацитет“ е максималният поток, 
изразен в м3 за единица време или в енер­
гийна единица за единица време, на който 
ползвателят на мрежата има право съгласно 
разпоредбите на договор за пренос.
6. „Необходими приходи“ са икономиче­
ски обоснованите приходи, необходими на 
енергийното предприятие за предоставяне на 
услугата по лицензията с определено качество 
и постигане на определената възвръщаемост.
7. „Норма на възвръщаемост на капитала“ 
е възвръщаемост на инвестирания капитал, 
изразена като процент от този капитал.
8. „Проучване на стойността за услугата“ 
е проучване на разходите на енергийното 
предприятие за предоставяне на услугата по 
лицензията по групи клиенти и съпоставка 
с действителните или прогнозните приходи, 
получени от всяка група клиенти при същест­
вуващите или предлаганите цени.
9. „Полезен живот“ е срокът, за който 
комисията приема, че даден актив може да 
бъде амортизиран.
10. „Присъединяване“ е дейност, която се 
извършва в съответствие с нормативните и 
технологичните изисквания и осигурява пряка 
връзка от технологично одобрената точка на 
присъединяване до изхода на съоръжението 
за регулиране и/или измерване на природния 
газ, обслужващо един или група клиенти.
11. „Призната стойност на активите“ е 
признатата от комисията стойност на всички 
активи на енергийното предприятия, които 
се използват и са свързани пряко с дейността 
по лицензията.
12. „Променливи разходи“ са тези разходи, 
чиято стойност се променя в зависимост от 
количествата природен газ.
13. „Регулаторна база на активите“ е стой­
ността на материалните и нематериалните 
активи, които едновременно се използват и 
имат полезен живот за предоставянето на 
услугата по лицензията и необходимия обо­
ротен капитал.
14. „Регулаторен период“ е периодът между 
два регулаторни прегледа.
15. „Регулаторен преглед“ означава дей­
ност, при която комисията извършва анализ и 
оценка на отчетната информация за базисната 
година и прогнозната информация за следващ 
ценови/регулаторен период, предоставена 
от енергийните предприятия. В резултат на 
регулаторния преглед комисията утвърждава: 
а) прогнозните необходими приходи и 
цените на енергийните предприятия, включи­
телно икономически обоснованите разходи и 
възвръщаемост на капитала или надценка за 
дейностите по съответните лицензии;
б) продължителността на регулаторния 
период при регулиране чрез методите „горна 
граница на цени“ и „горна граница на прихо­
ди“, както и стойностите на ценообразуващите 
елементи, въз основа на които енергийните 
предприятия предлагат за утвърждаване цени 
за следващ ценови период в рамките на ре­
гулаторния период.
16. „Структура на капитала“ представлява 
относителните дялове на собствения и на 
привлечения капитал в общия размер на ка­
питала на енергийното предприятие.
17. „Тарифна структура“ е система от 
цени при продажба на природен газ или 
предоставяне на услуга, приходите от които 
съответстват на необходимите приходи за 
съответната дейност.
18. „Тарифна цена“ е всяка отделна цена 
от тарифната структура.
19.„Условно-постоянни разходи“ са тези, 
който не се променят при промяна в коли­
чествата природен газ.
20. „Цена за доставка или снабдяване“ е 
цената, отразяваща разходите за продажба 
на природен газ на клиенти, фактуриране и 
инкасиране на природен газ. 
21. „Цената за разпределение“ е цената, 
отразяваща разходите за разпределение на 
природен газ, изключване/повторно включ­
ване на клиенти и отчитане на природен газ.
22. „Ценови период“ е период, през който 
цените остават непроменени от комисия­
та – обикновено дванадесет месеца.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Наредбата влиза в сила от деня на 
обнародването є в „Държавен вестник“.